open-index/open-wikipedia-markdown huggingface dataset:
Te Deum

***Te Deum*** er kortnavnet for ***Den ambrosianske lovsang***, en av de eldste og mest velkjente kristne hymner. Den begynner slik på latin: *Te Deum laudamus, Te Dominum confitemur* («Deg, Gud, lovpriser vi, til Deg Herre bekjenner vi oss»).

## Teksten
Teksten er av svært gammelt men usikkert opphav. En legende som trolig er fra 800-tallet vil at det var biskop Ambrosius av Milano som på *guddommelig inngivelse* begynte å synge denne hymnen da han i år 387 døpte Augustin, og Augustin istemte og avsluttet sangen. Etter denne legende kalles hymnen ofte på latin *Hymnus Ambrosii et Augustini* (Ambrosius' og Augustins hymne).

Noen historikere har hevdet at Ambrosius oversatte en gammel hymne fra den orientalske kirke til latin. Annen forskning har tilbakeført teksten til biskop Nicetas av Remesiana (død år 414). 

Fra latin har den senere blitt oversatt i et svært høyt antall språk.

## Musikken
Den opprinnelige melodien er ett av de eldste kjente musikalske verker og er en vekselsang satt i frygisk toneart. Melodien har under hundrevis av år senere blitt variert og gitt ut i forskjellige sammenhenger, fra solostemme til store kor. Atskillige tonesettere har benyttet teksten *Te Deum* til helt egne tonesettinger, både som enkeltstående sanger eller som del av større verker, deriblant Händel, Bruckner, Otto Olsson, Roman og Charpentier.

## Bruk
Ettersom hymnen har vært så velkjent i så lang tid, har *Te Deum* blitt et begrep i seg selv og får ofte betegne forskjellige former for takksigelsesgudstjenester eller -konserter. Den er blitt benyttet ved mange større evenementer i mange hundre år, for eksempel nasjonale seierfester der man ville takke Gud for en seier i krig. Den var særskilt vanlig for eksempel til kroning av konger og keisere og  som jo i eldre tid ofte var *Konge av Guds Nåde*. Et tidig eksempel er kroningen av Karl den store i år 800.

Innen den katolske kirke synges den ved mange større gudstjenester.

Den første delen av Charpentiers Te Deum er også kjent som Eurovisions kjenningsmelodi.

## Latinsk og norsk tekst
Acme Markets

**Acme Markets** er en supermarkedkjede i USA som pr. 2008 har om lag 140 filialer i delstatene Delaware, Maryland, New Jersey og Pennsylvania.

Kjeden konkurrerer spesielt med Safeway og Wal-Marts supersentre innen næringsmiddel- og apotekmarkedet. Den står særlig sterkt rundt Philadelphia, også på New Jersey-siden.

Firmaet Acme Markets ble grunnlagt i 1891 og oppkjøpt i 2000 av konkurrenten Albertson, som imidlertid har holdt på det gamle navnet og utgjør nordøstregionen for  Albertson.

## Eksterne lenker
*
Quinnipiac River

**Quinnipiac River** er en elv i regionen New England i USA. Hele dens løp er innenfor delstaten Connecticuts grenser.

Den begynner i det vestlige sentrale Connecticut i myren *Dead Wood Swamp* vest for byen  New Britain og renner ned sørover gjennom eller nær byene  Plainville – der den kan padles, Southington, Meriden, Cheshire,   Wallingford, Yalesville, North Haven og så ut i New Haven Harbor, en vik i Long Island Sound, i New Haven.

Elven er 61 km lang og drenerer ca. 427 km².

## Referanser


## Eksterne lenker
*
Macaouniversitetet

**Macaouniversitetet** (kinesisk: 澳門大學, pinyin: *Àomén dàxué*, **Universidade de Macau**, **UM**), tidligere kalt  *Østasiauniversitet* (*Dōngyà Dàxué* 東亞大學, *Universidade de Ásia de Leste*, ble grunnlagt i  1981 som det da eneste universitet i Macao.

Kansler for er Macaos *chief executive* Edmund Ho og rektor er Iu Vai Pan (2007).

Universitetets *campus* er på øya Taipa, og har ekspandert dramatisk under regionens dramatiske økonomiske vekst og også som følge satsninger etter Portugals overlevering av Macao til Folkerepublikken Kina i  1999. Studenttallet økte fra flere hundre i 1980-årene til over 10,000 i 2019. I samme perioden er de lokale macaoeres andel av studentmassen økt fra 39% til 90%.
## Referanser


## Eksterne lenker
*
Nakhodka

**Nakhodka** (russisk: Нахо́дка) er en havneby i Primorskij kraj i Russland.  Innbyggertall: 148&nbsp;826 (folketelling 2002), 160&nbsp;056 (folketelling 1989). I tiden mellom 1950&ndash;1991, da den nærliggende store havnebyen Vladivostok var stengt for utlendinger og utenlandsk skipsfart, ble Nakhodka den viktigste dypvannshavna i Russlands fjerne østen.

Byens økonomi, som hovedsakelig er basert på havna og havnerelatert aktivitet som fiskeindustri, har hatt problemer etter 1991, da Vladivostok igjen ble åpnet for utenlandsk aktivitet. Den lokale industrien fikk seg også et slag i 1998 under den russiske finanskrisen. Men fremtiden ser nå lysere ut, da Nakhodka er blitt erklært som «økonomisk frisone», og styresmaktene i både Moskva (føderalt) og Vladivostok (regionalt) har virket interessert i å åpne byen ytterligere opp for utenlandske investeringer.

Nakhodkabukta, som byen ligger ved, ble oppdaget i 1859 av den russiske korvetten «Amerika», som søkte ly i bukta under en storm. Fra dette kommer Nakhodkas navn, som på russisk betyr «et heldig funn». Før 1950 var Nakhodka en liten fiskerlandsby, men alt det endret seg da de sovjetiske styresmaktene stengte Vladivostok for utenlandsk skipsfart, etter at det ble bestemt at den sovjetiske Stillehavsflåten skulle baseres der. Nakhodka vokste raskt. Mange av bygningene i byen er fra 1950-tallet, da japanske krigsfanger ble brukt som tvangsarbeidere for å bygge boliger for de kommende havnearbeiderne. Byens «gullalder» var tydeligvis på 1970- og 1980-tallet, da den nøt godt av å være den eneste stillehavshavna som var helt åpen for utlendinger. På den tid fungerte den også som det østlige endepunktet for passasjerdelen av den transsibirske jernbanen.

## Referanser


## Eksterne lenker
*
Kopejsk

**Kopejsk** (russisk: Копе́йск) er en by i Tsjeljabinsk oblast i Russland. Den ligger 15&nbsp;kilometer øst for Tsjeljabinsk. Innbyggertall: 138&nbsp;500 (2005 est.), 73&nbsp;342 (folketelling 2002). Veksten i byens befolkning skyldes at nærliggende bosetninger er blitt slått sammen med byen Kopejsk.

## Referanser


## Eksterne lenker
*
Verkhnij Ufalej

**Verkhnij Ufalej** (russisk: Верхний Уфалей) er en by i Tsjeljabinsk oblast i Russland. Den ligger i den nordlige delen av oblasten, ved elva Ufalej (ei sideelv til Ufa), 142&nbsp;km nordvest for Tsjeljabinsk. Innbyggertall: 33&nbsp;700 (2005 est.), 34&nbsp;360 (folketelling 2002), 40&nbsp;061 (folketelling 1989) og  innbyggere (). Byen dekker et areal på .

Byen ble grunnlagt i 1761 og ble innvilget bystatus i 1940.

## Referanser


## Eksterne lenker
*
Paul Campbell

**Paul Campbell** (født 1979) er en canadisk skuespiller. Han er kjent for sin rolle som Billy Keikeya i science fiction-serien *[[Battlestar Galactica (2004)|Battlestar Galactica]]*.

## Skuespillerkarriere
### Battlestar Galactica
I 2003 ble tv-serien fra 1970-tallet, *[[Battlestar Galactica (1978)|Battlestar Galactica]]* brakt tilbake til live, selv om det i første omgang var i form av en tre timer lang miniserie. Campbell spilte rollen som Billy Keikeya, assistenten til President Laura Roslin (Mary McDonnell). Miniserien ble etterhvert en pilot for den nye science fiction-serien *[[Battlestar Galactica (2004)|Battlestar Galactica]]*. *Battlestar Galactica* ble filmet for det meste i Vancouver, Canada, og varte i fire sesonger. Campbell sluttet nesten etter sesong en, siden han ikke hadde en kontrakt. Etter at han ikke fikk en ny jobb, returnerte han tilbake til serien, der produsentene ville at han skulle signere en 5-årskontrakt. Han besvarte ikke dette, og siden produsentene syntes han ikke forpliktet seg nok til serien, bestemte de seg for å «drepe» karakteren (ifølge Campbell selv).

## Priser og nominasjoner
**Leo Awards**
* 2005 – **Vinner** – Feature Length Drama: Best Lead Performance by a Male – *Ill Fated*

## Utvalgt filmografi
*Listen under er ikke komplett, se [http://www.imdb.com/name/nm1353748/ Internet Movie Database –  Paul Campbell]*

* *Bag Boy* (2007)
* *[[Battlestar Galactica (2004)|Battlestar Galactica]]* (2004–2006) som Billy Keikeya
* *Ill Fated* (2004)
* *[[Smallville]]* (2004) TV-serie, 1 episode
* *Battlestar Galactica* (2003 miniserie) som Billy Keikeya
* *[[Andromeda (TV-serie)|Andromeda]]* (2003) TV-serie, 2 episoder
* *John Doe* (2003) TV-serie, 1 episode
* *"The Dead Zone* (2002) TV-serie, 1 episode

## Referanser


## Eksterne lenker
* 
* 
* Official Fan Website (includes actor's blog)
* Paul Campbell interview
Trygve Hjorth-Johansen

**Trygve Hjorth-Johansen** (1892–1959), også omtalt som *Trygve Hjort-Johansen*, var en norsk journalist og forfatter av guttebøker og kriminalromaner.

Fra 1916 til 1926 var Hjorth-Johansen ansatt i *[[Dagbladet]]*, der han benyttet pseudonymet «Crayon». Han utga en reisereportasje fra Sør-Amerika i 1923. Under denne reisen samlet han bakgrunnsmateriale til *Gutter under Sydkorset* (1928), som ble den første romanen der norsk hvalfangst skildres for ungdom.

Hovedpersonene i *Gutter under Sydkorset* er Knut og Erik, to 15-åringer som forfatteren hadde introdusert i sin forrige bok, *Guttene på Sjøsprøit*, der de to guttene var med på fiske utenfor Grønland. Denne gangen reiser de med båten «Selkongen» til Montevideo, der kokeriet «Sperm II» overvintrer. Skipper på «Selkongen» er Sivert Hovde, som ikke bare er den mest navnkundige og sagnomsuste fangstmann på hele den norske kyst, men også Knuts onkel og Eriks pleiefar. Alt i første kapittel fører Hjorth-Johansen inn et spenningsmoment: Den merkelige villmannen Arón Garcia er en slags Sydishavets eskimo, som på dårlig norsk har påstått at han tilhører «Den evige ilds samfund». Hvalfangere har tatt ham med seg til Norge, der han er blitt plassert på asyl, men nå skal han bringes tilbake. Hjorth-Johansen fant et stoff som ingen guttebok ennå hadde tatt for seg, men var tydeligvis ikke særlig engasjert i emnet og spedde derfor på med forskjellige episoder for å skape spenning, til det hele endte i ren fantasi med «Den evige ilds samfund».

Heltedåd og spenning er viktige ingredienser i de fleste av de bøker Hjorth-Johansen skrev for ungdom. Men *Kaschimir* (1930) er av en helt annen type og er mer bemerkelsesverdig. Her er tempoet langsommere, og persongalleriet er mindre. Den foreldreløse sigøynergutten Kaschimir begir seg på vandring langs landeveien, og alt sees og oppleves gjennom ham. *Hauk over hauk* er en fortsettelse av *Kaschimir*.

I likhet med sin venn Sven Elvestad var Hjorth-Johansen homofil og tilhørte den norske kolonien i Positano (Italia) på 1920-tallet. Om sine egne bøker uttalte han:«Å skrive guttebøker er et godt surrogat for mange gleder. Egentlig skriver jeg mer *om* gutter enn *for* gutter. Dette er det visst mange av mine venner som ikke er i stand til å forstå.»

## Bibliografi (ufullstendig)
# *Sydlandske nætter* (1923)
# *Med mørefiskere til Grønland* (1925)
# *Guttene på Sjøsprøit* (1927)
# *Gutter under Sydkorset* (1928)
# *Det grønne loppecirkus* (1928)
# *Panterfolk og Graabein* (1929)
# *Kaschmir* (1930)
# *Hauk over hauk* (1930)
# *Den klatrende kyrbis* (1932/1943)

## Referanser


## Eksterne lenker
* Om tegneserieversjonen av ''Gutter under sydkorset''
Demokraterne

**Demokraterne** kan vise til flere politiske partier:
*Demokraterne (Danmark)  
*Demokraterne i Grønland
*Det demokratiske parti i USA
Kartaly

**Kartaly** (russisk: Карталы́)  er en by i Tsjeljabinsk oblast i Russland. Den ligger i dalen til elva Kartaly-Ajat (en sideelv til Tobol) 260&nbsp;km sør-sørvest for Tsjeljabinsk.  Innbyggertall: 29&nbsp;908 (folketelling 2002), 37&nbsp;132 (folketelling 1989).

Byen ble grunnlagt i 1810. Bystatus ble innvilget i 1944.

## Referanser
Njazepetrovsk

**Njazepetrovsk** (russisk: Нязепетро́вск)  er en by i Tsjeljabinsk oblast i Russland. Den ligger ved elva Njazja (en sideelv til Ufa), 150&nbsp;km nordvest for Tsjeljabinsk. Innbyggertall: 13&nbsp;405 (folketelling 2002), 17&nbsp;133 (folketelling 1989).

Byen ble grunnlagt i 1747 og ble innvilget bystatus i 1944.

## Referanser
Global Underwater Explorers

**Global Underwater Explorers** (**GUE**) er en dykkerutdanningsorganisasjon som oppsto på grunn av et stort ønske om å øke sikkerheten ved undervannsutforskning. Samtidig med et ønske om å ta vare på det unike livet og miljøet under vann. Derfor tilbyr de en utdanning som setter meget høye minimumsstandarder. Som en del av visjonene for grunnleggerne vil GUE arbeide for følgende:

* Utdanne sikre, dyktige og kunnskapsrike dykkere
* Bedrive og promotere undervannsforskning
* Bedrive undervannsutforskning verden over
* Beskytte det sårbare undervannsmiljøet
* Gi offentligheten tilgang til en stor ressurs på alt marint liv

## Sertifiseringer
*GUE sertifiserer fritidsdykkere gjennom GUE-Fundamentals-kurs.
*Tekniske dykkere gjennom Tech 1, 2, (3) kurs. (merk GUE-F er forkrav)
*Grottedykkere gjennom Cave 1, 2, 3 kurs. (merk GUE-F er forkrav)

## Se også
DIR-dykking

## Eksterne lenker
* 
* DIR Explorers Forum
Guri B. Hagen

**Guri Børrehaug Hagen** (født 2. desember 1947 i Oslo) er en norsk barnebokforfatter.

Børrehaug Hagen skriver barnedetektiv-bøker, og sier selv at «*jeg vil fortelle en spennende historie til barn/ungdom med rot i virkeligheten, med gode, samfunnskritiske synspunkter*». Bøkene hennes skiftet serietittel fra *Tvillingspanerne* til *Veitvetspanerne* da hun byttet forlag fra Cappelen til Damm i 2003. 

## Bibliografi
* 1994: *Tvillingspanerne og de gamle som forsvant* (Cappelen) 
* 1995: *Tvillingspanerne og den nye fotballtreneren*. (Cappelen) 
* 1995: *Tvillingspanerne og ungen som ble kidnappet*. (Cappelen)
* 2003: *Dødelig dose! Veitvetspanerne 1*. (Damm) 
* 2004: *Forfulgt! Veitvetspanerne 2*. (Damm)  
* 2004: *Uskyldig dømt. Veitvetspanerne 3*. (Damm) 
* 2005: *Liket i elva. Veitvetspanerne 4*. (Damm) 
* 2007: *Monstermønster. Veitvetspanerne 5*. (Damm) 
* 2008: *Backspin. Veitvetspanerne 6* (Cappelen Damm)
* 2010: *Friminuttet* (Cappelen Damm)

## Kilder
* Presentasjon av Guri B. Hagen i Forfatterkatalogen på Forfattersentrums nettsider

## Eksterne lenker
* Cappelen Damms presentasjon av Guri B. Hagen
XING (nettsamfunn)

**XING** er et nettsamfunn og har 4 millioner brukere. Før 17. november 2006 kjent som *openBC*/*Open Business Club*.

## Referanser


## Eksterne lenker
* 
*
Jemanzjelinsk

**Jemanzjelinsk** (russisk: Еманжелинск) er en by i Tsjeljabinsk oblast i Russland. Den ligger på østsiden av de sørlige Uralfjellene 50&nbsp;km sør for Tsjeljabinsk, og innbyggertall var ved folketelling i 2002 30&nbsp;202, ved folketelling i 1989 31&nbsp;153.

Byen ble grunnlagt i 1770 som en kosakklandsby, og den har vært kjent som stanitsa *Jemanzjelinskaja* (russisk: Еманжелинская) siden 1866.  Den ble en kullgruvebosetning i 1930&ndash;1931, og fikk innvilget bystatus i 1951.

## Eksterne lenker
*
Isoton saltvannsløsning

En **isoton saltvannsløsning**  er en isoton saltløsning der natriumklorid (koksalt) er løst i vann i en konsentrasjon på 9mg/ml. Dette gir en løsning med en osmolaritet på 308 mosmol/l, noe som er nær opp til den for blodplasma. Løsningen er også omtalt som *fysiologisk saltvannsløsning*. Denne betegnelsen bør gå ut av bruk da den ikke er teknisk korrekt.

## Anvendelse
Isoton løsning har stor anvendelse innen medisin. Den kan gis intravenøst som en førstehjelp til pasienter som er sterkt dehydrert eller har et stort blodtap. 

Den blir også benyttet som bærer for medikamenter som gis intravenøst.

Videre er den mye brukt til sårrensing, rensing av kontaktlinser, spyling av øyne og nese.

## Eksterne lenker
*
Verkhneuralsk

**Verkhneuralsk** (russisk: Верхнеура́льск)  er en by i Tsjeljabinsk oblast i Russland. Den ligger ved elva Urals øvre løp, 230&nbsp;km sørvest for Tsjeljabinsk. Innbyggertall: 10&nbsp;054 (folketelling 2002), 10&nbsp;893 (folketelling 1989).

Den ble grunnlagt i 1734 som festningen *Verkhnejaitskaja* (russisk: Верхнея́ицкая), som ble endret til *Verkhneuralskaja* (russisk: Верхнеура́льская) etter at elva Jaik ble omdøpt til Ural. Bystatus ble innvilget i 1781.

## Referanser


## Eksterne lenker
*
Bjørn Høvik

**Bjørn Odd Høvik** (født 1941) er en norsk lærer, dramatiker og barnebokforfatter.

Høvik er utdannet adjunkt og har undervist på teknisk fagskole og videregående skole.

## Bibliografi
* *Et daghjem* (Fjernsynsteatret 1969)
* *Begynnelse* (Fjernsynsteatret 1977 og 1980, også vist i Norden, Irland, Belgia og Nederland)
* *Objektet Morten Olsen* (Radioteatret 1979 og 1989)
* *Purpose* (Radioteatret 1987 og 1988)
* *Enerom* (Fjernsynsteatret 1987 og 1989, også vist i Norden)
* *Enerom og andre stykker for radio og fjernsyn* (dramabok 1987)
* *Skate-Bård* (barne- og ungdomsroman 1990)
* *Magnar Moens midtsommernattsdrøm* (Radioteatret 1991 og 1999, også produsert på engelsk av irsk radio, på tysk av østerriksk radio og på slovakisk)
* *Klarinettkonserten* (barne- og ungdomsroman 1991)
* *Med is i magen* (barne- og ungdomsroman 1992)
* * Norgesreisen* (Radioteatret 1993, 1995, 1998 og 2013 – 3.-plass i Prix Futura, Berlin, 1995, også produsert på polsk og slovakisk)
* *Fredsfiender* (Radioteatret, Barnetimen 1995 og 2006)
* *Fredsfiender* (dramabok 1995)
* *Trond Varingsruds reise* (roman 1997)
* *Fyrstikkysset* (barne- og ungdomsroman 2002)
* *Uten dekning* (Radioteatret 2005, 2008 og 2010)
* *Uten dekning* (dramabok 2005)
* *Skoleeksempel* (roman 2010)
* *Likevel* (roman 2022)

## Referanser


## Eksterne lenker
* 
* Bøker av Høvik på Nasjonalbiblioteket
* Bjørn Høvik i Forfatterkatalogen
* Bjørn Høvik i Hørespilldatabase
The Art Institute of California – San Francisco

**The Art Institute of California – San Francisco** er et kommersielt, kunstfaglig universitet med fire campuser i Los Angeles, San Francisco, San Diego og Orange County.

Det ble grunnlagt i San Francisco i 1939, og fikk utvidelser med nye avdelinger i San Diego i 1981 og Orange County i år 2000.

Skolepengene er i 2006 på mellom US$ 20&nbsp;064 og 22&nbsp;704, og det undervises til graden Bachelor. Spesialiseringen i San Francisco har fokus på moteskaping.

De 7&nbsp;715 studentene ved de fire campusene fordelte seg slik i 2006:
* San Francisco &ndash; 1&nbsp;624 studenter
* San Diego &ndash; 2&nbsp;386 studenter
* Orange County &ndash; 1&nbsp;637 studenter
* Los Angeles &ndash; 2&nbsp;068 studenter

## Eksterne lenker
*
Vålerenga Cricket Klubb

**Vålerenga Cricket Klubb** (stiftet i 2005) er en cricketklubb fra Oslo, som i 2013 spiller i 3. divisjon cricket for menn.

Laget ble startet av blant andre Anees Rauf og forfatteren Steffen Sørum. Målet var å skape en klubb med flerkulturell bakgrunn.

Laget rykket opp til 1. divisjon i 2009, men rykket ned igjen i 2. divisjon samme år.

## Meritter
*Norwegian Cricket Federation Division 1 – 2009
*Norwegian Cricket Federation Årets Lag – 2008
*Norwegian Cricket Federation Division 2 – 2008 (champions)
*Norwegian Cricket Federation Division B – 2007 (runners-up)
*Norwegian Cricket Federation Division B – 2006 (4th Place)

## Eksterne lenker
* 
* Vålerenga Cricket Klubb hos Norges Cricketforbund.
Ashland University

**Ashland University** er et uavhengig, kristent universitet i Ashland, delstaten Ohio i USA. Konfesjonsmessig tilhører universitetet fra starten den tyskættede *Brødrekirken* (The Brethren Church). Det ble grunnlagt i 1878.

Skolepengene (2006) ved Ashland er på US$ 22&nbsp;990, og det tildeles eksamener helt opp til doktorgrad (Ph.D).

## Referanser


## Eksterne lenker
* 
* The Brethren Church, som eier Ashland University
Ezequiel Lavezzi

**Ezequiel Lavezzi** (født 3. mai 1985, i Villa Gobernador Gálvez i Argentina) er en argentinsk fotballspiller, som spiller som spiss, for den kinesiske klubben Hebei China Fortune. Han kom til Napoli 5. juli 2007, fra den argentinske klubben San Lorenzo, for ca. 6 millioner euro. 02.07.2012 gikk han til Paris Saint-Germain på en fireårskontrakt, verdt opp til 30 millioner pund.

17. januar 2016 signerte han for den kinesiske klubben Hebei China Fortune. Det antas at han vil tjene 400 000 pund i uka.

Lavezzi ble olympisk mester for Argentina under OL i Beijing 2008.

## Referanser


## Eksterne lenker
*
Helen Thomas

**Helen Thomas** (født 4. august 1920 i Winchester, Kentucky, død 20. juli 2013) var en amerikansk korrespondent og fast medlem av pressekorpset under pressemøtene i Det hvite hus. Hun var korrespondent i 57 år, og dekket hver president siden John F. Kennedy.

Helens foreldre var libanesiske immigranter og kom opprinnelig fra Tripoli.

## Kontrovers
Mens Thomas levde, var det i mange år fast praksis at hun stilte det første spørsmålet under presidentens pressekonferanser. Disse spørsmålene har ofte både overrasket og sjokkert. Hun ble en legende i levende live, og ble sett på som prototypen på den tøffe og uredde journalist. 

I juni 2010 skapte hun massiv oppstandelse i USA ved å uttale at de jødeske okkupantene måtte se å komme seg ut av det okkuperte Palestina og «hjem» til Polen, Tyskland og overalt ellers i verden. Hun har i etterkant kommentert uttalelsene og utlagt deres mening, som hun mente ikke var antisemittisk på noe vis. Hun måtte uansett gå på dagen som korrespondent for Hearst-konsernets aviser.

## Referanser


## Eksterne lenker
* 
*
Have I Got News for You

***Have I Got News for You*** er et britisk studiobasert humorprogram som har gått på BBC siden 1990. Serien harselerer med ukesaktuelle nyheter i Storbritannia. Programmet er bygd på BBC Radio 4s program *The News Quiz* og er siden starten i 1990 blitt produsert av Hat Trick Productions. *Have I Got News for You* ble i begynnelsen vist på BBC Two, men i 2000 byttet programmet kanal til BBC One.

Fra starten og frem til 2002 var Angus Deayton programleder og Ian Hislop og Paul Merton lagkapteiner. I mai 2002 ble det kjent at Deayton hadde hatt sex med en prostituert og brukt narkotika. Den mye omtalte skandalen gjorde at BBC sparket ham i oktober 2002, to episoder inn i den 24. sesongen. Deayton ble erstattet med gjesteprogramledere som skifter fra program til program, mens Hislop og Merton fortsatte som lagkapteiner.

Det norske humorprogrammet *[[Nytt på nytt]]* er basert på dette programmet.

## Referanser


## Litteratur
* 
* 

## Eksterne lenker
* 
*
Augsburg College

**Augsburg College** er et uavhengig, evangelisk-luthersk universitet i Minneapolis, delstaten Minnesota i USA. 

Det ble grunnlagt i 1869 av norske lutheranere. Professor August Weenaas var første rektor (1869–1876), og han hentet Sven Oftedal og Georg Sverdrup som lærerkrefter fra Norge. De grunnla et luthersk presteseminar på lavere nivå.

Skolepengene ved Augsburg var i 2006 på 23&nbsp;422 dollar. Det tildeles eksamener helt opp til doktorgrad (ph.d.). Fagkretsen omfatter tradisjonelle *liberal arts*-studier innen humanistiske fag, samfunnsvitenskapelige fag, musikk og klassiske naturvitenskaper. Det tildeles også Master of Business Administration.
## Referanser

## Eksterne lenker
*
Minjar

**Minjar** (russisk: Минья́р)  er en by i Tsjeljabinsk oblast i Russland. Den ligger dalen til elva Sim ved samløpet med elva Minjar, 370&nbsp;km vest for Tsjeljabinsk. Innbyggertall: 11&nbsp;032 (folketelling 2002), 12&nbsp;930 (folketelling 1989).

Byen ble grunnlagt i 1771 og ble innvilget bystatus i 1943.
## Eksterne lenker
*
MIRACL

**MIRACL** eller (**M**id-**I**nfra**R**ed **A**dvanced **C**hemical **L**aser) er et laservåpen utviklet  for den amerikanske marinen på slutten av 1970-tallet av TRW Incorporated.

MIRACL er en kjemisk laser basert på deuteriumfluorid med utgangseffekt over 1 MW. Laserstrålen er infrarød med bølgelengde på 3,8 µ (mikrometer), og den kan produsere en kontinuerlig stråle i opptil 70 sekunder sammenhengende. Laserstrålen kan sendes ut fra en SEALITE styrbar *laser-lyskaster* med lysåpning på 1,5 meter. MIRACL er for tiden plassert ved testanlegget *High Energy Laser System Test Facility* (HELSTF) ved White Sands Missile Range i New Mexico, USA, og har vært avfyrt en rekke ganger siden 1980. Den er det eneste kjente operative laservåpen av denne størrelsen.

## Virkemåte
Funksjonsprinsippet er ikke helt ulikt det til en rakettmotor med flytende drivstoff. Etylen forbrennes med en oksidant (nitrogentrifluorid) med frie eksiterte fluoratomer som resultat. Umiddelbart etter forbrenningskammeret blir deuterium og helium tilsatt forbrenningsgassene. Deuterium binder seg med fluoret og danner eksiterte deuteriumfluorid-molekyler mens helium stabiliserer reaksjonen og temperaturen. Laserspeilene plasseres rundt resonnatoren, og laserlyset blir hentet ut. Strålen er på 21 x 3&nbsp;cm, og ved hjelp av optikk gis strålen en kvadratisk form på 14&nbsp;cm x 14&nbsp;cm.

## Kontrovers
MIRACL har flere ganger vært testet med suksess mot raketter og faste mål, men 17. oktober 1997 ble MIRACLs laserstråle for første gang rettet mot verdensrommet. Målet var MSTI-3, en gammel amerikansk satellitt som snart skulle tas ut av drift. Hensikten var – ifølge militære kilder – å undersøke hvor sårbare satellitter er for bakkebasert anti-satellitt-våpen. Testen utløste en debatt i USA om hvorvidt dette var et ledd i militarisering av rommet.

## Referanser


## Kilder
*The Eagle: HELSTF - Home of the MIRACL and THEL laser systems (pdf, publisert februar 2007) Besøkt 22. november 2024
Augustana College

**Augustana College** er navnet på to høyskoler i USA, begge grunnlagt av skandinaviske innvandrere i 1860:

* Augustana College (Illinois), Rock Island, Illinois.
* Augustana University, tidl, Augustana College, Sioux Falls, Sør-Dakota.
Augustana College (Illinois)

**Augustana College** er en privat, luthersk høyskole i Rock Island, delstaten Illinois i USA. Rektor siden oktober 2003 er Steven C. Bahls.

Skolen ble grunnlagt i 1860 av skandinaviske innvandrere. Første rektor var svensken Lars Paul Esbjörn, som dannet høyskolen etter brudd med den øvrige ledelse ved det nåværende Augustana College i Sør-Dakota.

Ved Augustana studerer 2&nbsp;463 studenter (2006), og skolepengene er US$ 24&nbsp;924. Det undervises opp til graden Bachelor i klassiske *liberal arts*-fag, inklusive sykepleier- og lærerutdanning.

## Referanser


## Eksterne lenker
*
Augustana University

**Augustana University** er et privat, luthersk universitet i Sioux Falls i den amerikanske delstaten Sør-Dakota.

Det ble grunnlagt i 1835 i Illinois som laveregrads skole av skandinaviske innvandrere, og ble i 1860 splittet da svensken Lars Paul Esbjörn forlot skolen og dannet Augustana College i Illinois, mens Augustana ble etablert i South Dakota i 1869. I 2015 fikk Augustana College i Sør-Dakota universitetsstatus.

Ved Augustana studerer 1&nbsp;768 studenter (2006), og skolepengene er US$ 19&nbsp;986. Det undervises opp til mastergrad.

## Referanser


## Eksterne lenker
*
Raise Gruppen

**Raise Gruppen** er et norsk selskap, og et av Europas største frisørkonsern. Raise Gruppen driver frisørkjedene Nikita Hair Norway, Nikita Hair Sweden, Nikita Hair USA, Sayso Hair & Style AS, Sayso Hair & Style AB, Norsk Frisørskole, International Hair Academy og Raise Studio & Academy. Selskapet ble startet av gründer Inger Ellen Nicolaisen i 1984, og har i dag over 1000 medarbeidere. Nicolaisens datter, Christinah Nicolaisen, er styreleder i Raise Gruppen AS. Raise Gruppen AS eies av Raise Gruppen Holding AS hvor Inger Ellen Nicolaisen er styreleder og eier 100% av aksjene.  

## Referanser


## Eksterne lenker
* Raise-Gruppen
* Nikita-Gruppen
* Raise AS fra Proff
Copper Peak

**Copper Peak** er en hoppbakke i delstaten Michigan i USA. Bakken ligger i Ottawa National Forest, ca. 19 km nord for byen Ironwood. Bakken har hatt status som skiflygingsbakke, og er den største hoppbakken utenfor Europa, med K-punkt 145 meter. Det har imidlertid ikke vært konkurranser i bakken siden 1994, og Copper Peak er i dag ikke godkjent av FIS.

Bakkerekorden er 158 meter, satt av Matthias Wallner og Werner Schuster (begge Østerrike) i kontinentalcupen henholdsvis 22. og 23. januar 1994.

Hoppbakken er i dag hovedsakelig stengt om vinteren, men er åpen for turister om sommeren.

Det har aldri blitt satt verdensrekord i Copper Peak, men i en annen bakke i Ironwood ble det satt tre verdensrekorder tidlig på 1900-tallet. Norskamerikanske Anders Haugen hoppet 152 fot (46,3 meter) i 1911. To år senere hoppet Ragnar Omtvedt, også han norskamerikaner, 158 og 169 fot (48,2 og 51,5 meter).

## Historie
Skiflygingsbakken i Copper Peak ble bygd med statlige og regionale tilskudd i 1969, etter at den lokale skiklubben Gogebic Ski Club hadde prøvd å skaffe midler til en bakke i over 30 år. Mellom 1970 og 1994 ble det holdt 10 skiflygingskonkurranser i bakken, hvorav rennene i februar 1981 inngikk i verdenscupen. Bakken ble noe utbygd på 1980-tallet, men bakkeprofilen ble med årene foreldet i forhold til moderne standarder, og bakkens FIS-sertifikat utløp i 1995.

USA Ski Jumping meldte i juni 2013 at bakkeprofilen i Copper Peak er utbedret og modernisert, og at det skal holdes et renn i bakken i februar 2014. Copper Peak har nå bakkestørrelse 175 meter. I november 2013 meldte FIS at Copper Peak skal omgjøres fra skiflygingsbakke til verdens største storbakke, dog ikke så stor som 170 meter. Det skal legges plastmatter i bakken slik at den skal kunne brukes i sommerhalvåret, og målet er å ha renn i Sommer Grand Prix fra 2016.

## Bakkerekorder

## Resultater

## Kilder
### Hovedkilder
*Skisprungschanzen-Archiv: Ironwood (Copper Peak) (besøkt 15. november 2013)
*The Detroit News: Michigan's long history of ski jumping  (1. februar 2002, besøkt 15. november 2013)
*Copper Peak – Winners and Records (besøkt 30. oktober 2010)
*Adam Kwiecińskis resultatside (besøkt 3. juni 2015)

### Andre kilder


## Eksterne lenker
*
*Uoffisiell nettside
Richard Hatch

**Richard Hatch** (født 21. mai 1945 i Santa Monica i California, død 7. februar 2017) var en amerikansk skuespiller. Han er mest kjent for sin rolle som Tom Zarek i den siste versjonen av sciencefictionserien *[[Battlestar Galactica (2004)|Battlestar Galactica]]* og som Captain Apollo i den opprinnelige versjonen av tv-serien *[[Battlestar Galactica (1978-serie)|Battlestar Galactica]]*.

## Skuespillerkarriere
Hatch begynte sin karriere ved Los Angeles Repertory Theater. Han spilte på off-Broadway i flere stykker og musikaler og vant OBIE Award for sitt arbeide i *PS Your Cat Is Dead* i Chicago.  Han spilte også i flere amerikanske såpeoperaer som *[[Dynastiet]]*, *All My Children* og *[[Santa Barbara (TV-serie)|Santa Barbara]]*.

### Battlestar Galactica
Hatch spilte rollen som Captain Apollo i den første utgaven av *[[Battlestar Galactica (1978-serie)|Battlestar Galactica]]* fra 1978. Han var også med på å skrive en serie med bøker basert på *Battlestar Galactica* der hans første rollefigur Captain Apollo erstatter Adama som leder av *Galactica*.

I 2003 ble TV-serien fra 1970-tallet, *[[Battlestar Galactica (1978)|Battlestar Galactica]]* brakt tilbake til live, selv om det i første omgang var i form av en tre timer lang miniserie. Hatch var i utgangspunktet skeptisk til den nye utgaven, men endret etterhvert syn. Miniserien ble etterhvert en pilot for den nye sciencefictionserien *[[Battlestar Galactica (2004)|Battlestar Galactica]]* og Hatch dukket tidlig opp i rollen som Tom Zarek, en politisk aktivist og dømt terrorist som etterhvert klarer å komme seg inn i den politiske ledelsen i flåten. *Battlestar Galactica* ble filmet for det meste i Vancouver i Canada og varte i fire sesonger, med Hatch med i alle.

## Priser og nominasjoner
### [[Golden Globe]]
* 1979 – Nominert – Best TV Actor – Drama – *Battlestar Galactica*

## Utvalgt filmografi
*Listene under er ikke komplett, se [http://www.imdb.com/name/nm0368745/ Internet Movie Database – Richard Hatch]*.

* 2008 – *Starship II: Rendezvous with Ramses*
* 2004–2007 – *[[Battlestar Galactica (2004)|Battlestar Galactica]]* (TV-serie)
* 2001 – *The Ghost*
* 1995 – *[[Baywatch]]*, (TV-serie 2 episoder)
* 1994 – *Renaissance*
* 1990 – *[[Santa Barbara (TV-serie)|Santa Barbara]]* (TV-serie, ukjent episode)
* 1990 – *Jake and the Fatman* (TV-serie 1 episode)
* 1986 – *[[MacGyver]]* (TV-serie 1 episode)
* 1982 og 1985 – *[[The Love Boat]]*, (TV-serie 2 episoder)
* 1984–1985 – *[[Dynastiet]]* (TV-serie 5 episoder)
* 1984 – *Murder, She Wrote* (TV-serie 1 episode)
* 1978–1979 – *[[Battlestar Galactica (1978-serie)|Battlestar Galactica]]*
* 1976–1977 – *[[The Streets of San Francisco]]*, (TV-serie 22 episoder)
* 1973–1975 – *[[Hawaii Five-O]]*, (TV-serie 3 episoder)
* 1971 – *[[All My Children]]*, (TV-serie 1 episode)

## Referanser


## Eksterne lenker
* 
* Interview with Richard Hatch on GeeksOn!
* Richard Hatch's Carnival Victory Cruise
* Richard Hatch's Great War of Magellan
* Interview: Richard Hatch
* 
* Interview with Richard Hatch on Slice of SciFi
* Richard Hatch Interview on *[[Sidewalks Entertainment]]*
* Live interview  From MountainCon II and www.i-sci-fi.com
Aurora University

**Aurora University** er et privat, ikke-kommersielt universitet i Aurora i delstaten Illinois, USA. Det har også en mindre campus i Williams Bay, Wisconsin

Det ble grunnlagt i 1893 som presteseminar for Adventistkirken. Det varte ikke lenge før studiene ble åpnet for lekfolk som en *liberal arts*-skole.

Skolene ved *Aurora* er:
* College of Arts and Sciences
* College of Education
* College of Professional Studies
** Dunham School of Business
** School of Nursing
** School of Health and Physical Education
** School of Social Work

Det er (2006) i alt 3&nbsp;791 studenter ved Aurora, og skolepengene er på US$ 16&nbsp;850. Det tildeles eksamener helt opp til doktorgrad (Ph.D).

## Referanser


## Eksterne lenker
*
Azusa Pacific University

**Azusa Pasific University** er et uavhengig, kristent universitet i Azusa i delstaten California, USA. Det ble grunnlagt i 1899, men ga vitenskapelige grader først fra 1939.

## Regionale sentre
Azusa Pacific University har også sju regionale sentre utenfor Azusa:

*Inland Empire Regional Center (San Bernardino) 
*Murrieta Regional Center 
*San Diego Regional Center 
*High Desert Regional Center (Victorville) 
*Los Angeles Regional Center 
*Orange County Regional Center (Orange County) 
*Ventura Regional Center (Oxnard) 

## Referanser


## Eksterne lenker
* 
*
Loddsnor

En **loddsnor**, **pendel** eller **perpendikkel** (av latin *perpendiculum* = lodd) er et redskap som viser en loddrett linje, og som nedfeller en normal fra et høydeplan til et annet.

## Prinsipp og utforming
Prinsippet bygger på jordens gravitasjonskraft.

Prinsippet blir ivaretatt ved at et lodd med lite volum og stor masse festes i enden på en lang snor med minst mulig volum og masse. Enden av loddet er formet som en spiss. Ved å feste øvre enden av snoren i et punkt, vil loddet bli trukket mot jordens tyngdepunkt av gravitasjonskraften. Spissen av loddet vil derfor være et punkt som ligger i en nedfelt normal fra loddsnorens festepunkt mot en horisontal vannflate, og snoren vil danne en linje i den nedfelte normalen. Denne loddlinjen er ikke identisk med normalen på den teoretiske ellipsoiden for jorden. Avviket fra denne retningen kalles for loddavviket på stedet. 

I motsetning til et vaterpass, et optisk lodd, eller et laser-lodd, krever loddsnoren ingen justering eller kalibrering for å vise riktig loddlinje. Forutsetningen er imidlertid at loddsnoren ikke blir påvirket av ytre krefter (vind eller magnetisme).

## Historie og bruk
Loddsnorens enkle prinsipp antas å være kjent fra sivilisasjonens begynnelse, og har vært benyttet til ulike konstruksjoner. Særlig i forbindelse med bygninger, anleggskonstruksjoner og landmåling, har loddsnoren vært brukt helt opp til våre dager, og den er fremdeles en handelsvare.

## Se også
* Loddline
* Pendel
* Foucaults pendel
* Vater
* Vinkelrett – ortogonal
Club Atlético San Lorenzo de Almagro

**San Lorenzo de Almagro** er en argentinsk fotballklubb fra Buenos Aires. Klubben ble grunnlagt 1. april 1908.

En av klubben mest kjente supportere er pave Frans som har fulgt klubben siden barndommen og har sesongkort.

## Spillerstall
12. april 2021

### Utlånte spillere

## Kjente spillere
*  Iván Córdoba
*  Ezequiel Lavezzi

## Referanser


## Eksterne lenker
*
Austin Peay State University

**Austin Peay State University** er et delstatseid universitet i Clarksville, delstaten Tennessee i USA.

Det ble grunnlagt i 1925 av Southwestern Presbyterian College, og ble 1929 overtatt av delstaten.

Austin Peay har (2006) i alt  studenter, som betaler US$  i skolepenger dersom de er bosatt i Tennessee. Antall vitenskapelig ansatte er nesten 500. Rektor Timothy L. Hall ble valgt i 2007.

Det tildeles eksamener opp til Mastergrad.

## Referanser


## Eksterne lenker
*
Thomas Venger Claussen

**Thomas Venger Claussen** (født 1970) er en norsk journalist som var ansatt i TV 2 i over 30 år. Han har siden 2025 jobbet i NTB.   

Claussen ble ansatt i TV 2 ved oppstarten i 1992, først som nyhetsreporter, prosjektansvarlig og fra 2001 vaktsjef i nyhetsredaksjonen. Han var også med i gruppen som sto for planlegging og oppstart av TV 2 Nyhetskanalen i januar 2007. Claussen har bakgrunn for ulike lokalradiostasjoner i Oslo fra 1985, men begynte som nyhetsjournalist i Radio 1 i 1988, og ble ansatt som nyhetsreporter/anker på full tid i 1989 da Radio 1 startet RiksNytt. Han var også en tid ansatt som nyhetsreporter i datterselskapet Radio Nettverk før han ble ansatt i TV 2. 

Han sluttet i TV 2 i 2024 og gikk til stillingen som innholdssjef hos ABC Startsiden, men sluttet etter under ett år.

## Privatliv
Han tilhører Røkholt-Venger ætten og er søskenbarn med journalisten Tom Kristian Venger som er ansatt i nyhetsavdelingen i Radio Norge.

## Referanser
Zlatoust

**Zlatoust** (russisk: Златоу́ст)  er en by i Tsjeljabinsk oblast i Russland. Den ligger ved elva Aj (i Kamas nedbørfelt) 160&nbsp;km vest for Tsjeljabinsk.  Bynavnet er avledet av den russiske oversettelsen av Chrysostomos, da byen ble grunnlagt nær en kirke tilegnet denne helgenen. Innbyggertall: 194&nbsp;551 (folketelling 2002). 

## Historie

Bosetningen Zlatoust ble grunnlagt i 1754 på grunn av byggingen av jernverket. I 1774&ndash;1776 deltok arbeiderne ved fabrikken i opprøret som ble ledet av Jemeljan Pugatsjov. Tidlig på 1800-tallet laget Pavel Anosov de første russiske klingene av bulatstål i Zlatoust. Byen er også kjent for de første kanonene laget av russisk stål. I 1903 slo tsarens styresmakter brutalt ned en streik organisert av arbeiderne i Zlatoust. 

På begynnelsen av 1800-tallet ble en våpenfabrikk bygget i byen, for produksjon av sabler og sverd. De berømte kunstnerne Ivan Busjujev og Ivan Bojarsjinov laget unike mønstere av kaldstål dekorert med graveringer. Flyvende bevingede hester var et favorittelement i mange av Busjujevs graveringer, så han fikk tilnavnet Ivan den bevingede (Ivanko Krylatko). Siden har en flyvende bevinget hest vært byens emblem.

Sovjetunionen fikk kontrol over Zlatoust i mars 1918. Byen var okkupert av de hvite mellom juni 1918 og juli 1919. 13. juli 1919, ble Zlatoust inntatt av Den røde armé.

I sovjetperioden ble Zlatoust en industriby, spesialisert innen metallurgi, maskinbygging, verktøyproduksjon, matproduksjon, og andre industrier. Zlatoust er et av sentrene for kunstnerisk gravering på metall i Russland. Tradisjonelt ble slike graveringer gjort på våpen, slik som kniver og sverd, men i sovjetperioden ble graveringene utført på dekorative metallplater. Nå er imidlertid våpengravering blitt populært igjen.

Tradisjonelt har Zlatoust, som Uralregionen forøvrig, også vært berømt for sine pelmeni.

## Referanser


## Eksterne lenker
* 
* Portal for Zlatoust 
* Severdigheter i Zlatoust
Mogens Olsen

**Mogens Olsen** (født 28. april 1932, død 6. mars 2007) var en dansk håndballspiller, som flere ganger var toppscorer på det danske landslaget i 1950-årene og 1960-årene, og han var toppscorer under VM i håndball i 1958. Han spilte totalt 71 A landskamper og scoret 295 mål.
Ball State University

**Ball State University** er et delstatseid universitet i Muncie i delstaten Indiana i USA. Det ble grunnlagt i 1918, da Ball-brødrene kjøpte det tidligere Indiana Normal Institute og startet høyskolevirksomhet. De grunnla også selskapet *Ball Corporation*, som produserer glassvarer.

Ved Ball State er det (2006) i alt 17&nbsp;082 studenter, som betaler US$ 6&nbsp;810 i skolepenger dersom de er hjemmehørende i Indiana. Universitetet har 17 programmer for doktorgrad, og spesialiseringen holder meget høyt nivå innen pedagogikk.

Talkshowkongen David Letterman og skaperen av tegneserien Pusur (Garfield), Jim Davis, er Ball State Universitys mest kjente elever.

## Referanser


## Eksterne lenker
*
Bæreia

**Bæreia** er en innsjø i Kongsvinger kommune i Innlandet. Sjøen ligger 231 meter over havet og har et areal på 1,38 kvadratkilometer. Stranden er ofte brukt som badestrand på sommeren for norske og utenlandske turister og brukes mye til pilking om vinteren. Bæreia er et åpent vann, så det er mulighet for å ro båt og padle der. Ut fra Bæreia renner Holeråa ned til Sigernessjøen, som igjen dreneres gjennom Vrangselva til Sverige.

Helt siden Krigsinvalideforbundet i 1959 opprettet et krigsinvalidehjem for veteraner fra andre verdenskrig, har Bæreia vært et rekreasjonssted for norske krigsveteraner. Etter at Landsforeningen for hjerte- og lungesyke en kort tid tok over, kjøpte Forsvaret opp senteret og etablerte i 2008 Forsvarets veteransenter for veteraner fra alle oppdrag.

## Referanser
Juzjnouralsk

**Juzjnouralsk** (russisk: Южноура́льск) er en by i Tsjeljabinsk oblast i Russland. Den ligger ved elva Uvelka, 88&nbsp;km sør for Tsjeljabinsk. Innbyggertall: 39&nbsp;275 (folketelling 2002), 41&nbsp;335 (folketelling 1989).

Byen ble grunnlagt i 1948 og ble innvilget bystatus i 1963.
## Referanser


## Eksterne lenker
*
Familjen (artist)

**Johan Tommy Karlsson**, kjent under artistnavnet **Familjen**, (født 10. april 1976) er en svensk indie-/elektropopmusiker. På konserter opptrer han sammen med Andreas Tilliander på synthesizer. Alle tekster er på svensk.

## Karriere
Johan Karlsson har tidligere vært produsent for David & the Citizens.

## Diskografi
### Album
* **Det snurrar i min skalle** (2007). Adrian Recordings/Hybris (arcd 049/HYBR047)
* **Det snurrar i min skalle** (2007). Tellé Records (TELLÉ 026)

### EP
* **Familjen EP** (2006). Adrian Recordings (arcd.s 043)

### Singler
* **Høg Luft** (2006). Adrian Recordings/Hybris (adrweb047/HYBR043)
* **Det snurrar i min skalle** (2007). Adrian Recordings/Hybris/Tellé Records (ar7" 056/HYBR054/TELLÉ 029)
* **Kom säger dom** (2007). Adrian Recordings/Hybris (arcds 048/HYBR046)

## Eksterne lenker
* 
* 
*  MySpace-sida
Australian Open 2000

**Australian Open 2000** ble arrangert i Melbourne 17. – 30. januar. Australian Open er en Grand Slam-turnering i tennis. Singleturneringen for herrer ble vunnet av Andre Agassi og dameturneringen av Lindsay Davenport begge fra USA.

## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Eksterne lenker
* ITF Menn , Kvinner
Asja

**Asja** (russisk: Аша́)  er en by i Tsjeljabinsk oblast i Russland. Den ligger ved elva Sim (en bielv til Belaja) 377&nbsp;km vest for Tsjeljabinsk. Innbyggertall: 33&nbsp;926 (folketelling 2002), 38&nbsp;646 (folketelling 1989). 

Byen ble grunnlagt i 1898 og ble innvilget bystatus i 1933.

Asja er kjent for sine alpinanlegg ved Adzigardak.
## Eksterne lenker
*
Marianne Lie

**Marianne Lie** (født 12. februar 1962 i Bærum) er en norsk næringslivsleder.

Lie har samfunnsfaglige studier fra Universitetet i Oslo. Hun var ansatt i Norges Rederiforbund fra 1988 til 1998, og administrerende direktør i Vattenfall Norge fra 1998 til 2001. Fra 2001 til 2002 var Lie daglig leder i Helsevakten Telemed.

Hun ble administrerende direktør i Norges Rederiforbund i 2002. Denne stillingen hadde hun til januar 2008, da hun sluttet etter at regjeringen bestemte at rederne må betale 67 prosent av sin utsatte skatt på totalt 21 milliarder kroner. Lie fikk blant annet kritikk for sitt standpunkt forut for denne beslutningen,  fra daværende styre  i Rederiforbundet. Senere fastslo Høyesterett I en plenumsdom av 12. februar 2010 at Regjeringen Stolenbergs pålagte oppgjør av skatteforpliktelsene er i strid med tilbakevirkningsforbudet i Grunnloven § 97. Således vant Lies standpunkt frem i Høyesterett, men hun gikk likevel over i annen virksomhet fra 2008.

Lie er i dag styreleder og partner i Vox Politica. Hun har flere styreverv, blant annet i Wilh. Wilhelmsen, RS Platou og Rainpower. Lie var medlem av Executive Committee i Trilateral Commission. 17. januar 2013 ble hun nominert til Gabrielsen-prisen 2012 sammen med 4 andre. Prisen gis til beste kvinnelige styrelederkandidat i store noterte/unoterte selskaper.

Lie var medlem av Bærum kommunestyre for Høyre i to perioder. Tidlig i 1980-årene ledet hun Bærum Unge Høyre og Akershus Unge Høyre.

Hun er datter av Helge S. Lie, tidligere varaordfører i Bærum. Marianne Lie var tidligere gift med reklamemannen Morten Harg.

## Referanser
Barry University

**Barry University** er et katolsk, uavhengig universitet i Miami Shores, delstaten Florida i USA. Det ble grunnlagt i 1940.

Det er (2006) i alt 8&nbsp;885 studenter ved Barry, og skolepengene utgjør US$ 24&nbsp;000. Det gis eksamen opp til doktorgrad (Ph.D).

*Dwayne O. Andreas School of Law* i Orlando, Florida er jus-skolen ved Barry University.

## Eksterne lenker
*
Jan Petter Collier

**Jan Petter Collier** (født 1950) er en norsk finansmann. Han grunnla meglerhuset Sundal Collier sammen med Dagfinn Sundal i 1984 og er toppsjef i det børsnoterte ABG Sundal Collier. Han er utdannet siviløkonom fra universitetet i Fribourg.

## Referanser
Bakal

**Bakal** (russisk: Бакал) er en by i Tsjeljabinsk oblast i Russland. Den ligger på vestsiden av Uralfjellene, 264&nbsp;km vest for Tsjeljabinsk, på jernbanen  Tsjeljabinsk&ndash;Ufa. Innbyggertall: 22&nbsp;314 (folketelling 2002), 24&nbsp;101 (folketelling 1989).

Bakal ble grunnlagt i 1757. Bystatus ble innvilget i 1951.

## Eksterne lenker
* Bakal portal
Karabasj

**Karabasj** (russisk: Карабаш) er en by i Tsjeljabinsk oblast i Russland. Den ligger 90&nbsp;km nordvest for Tsjeljabinsk. Innbyggertall: 15&nbsp;942 (folketelling 2002), 17&nbsp;006 (folketelling 1989).

Byen ble grunnlagt i 1822 som en bosetning ved en gullgruve. Den fikk innvilget bystatus i 1933.

## Referanser


## Eksterne lenker
* 
* «Byen Karabasj blir miljøvennligere» i *Russlands stemme*
Ust-Katav

**Ust-Katav** (russisk: Усть-Катав) er en by i Tsjeljabinsk oblast i Russland. Den ligger ved elva Jurjuzan, 210&nbsp;km vest for Tsjeljabinsk. Innbyggertall: 25&nbsp;898 (folketelling 2002).

Byen ligger nær både den transsibirske jernbane og «Ural-motorveien» M5. Ust-Katav is best kjent for fabrikken *UKVZ* (Ust'-Katavskiy Vagonostroitelniy zavod im. Kirova), som er produksjonstedet for verdens mest tallrike trikkemodell, .

## Referanser


## Eksterne lenker
*
Mexicos kommuner

En **kommune** i Mexico heter *municipio* og er den minste politiske administrative enheten i landet. 31 av Mexicos delstater er inndelt i kommuner. Mexicos føderale distrikt er inndelt i administrative distrikter (*delegaciones*). I Mexico er det totalt 2438 kommuner. Antall kommuner i hver delstat varierer fra 5 i Baja California og Baja California Sur til 570 i Oaxaca. Mexicos største kommune er Ensenada, som har et totalt areal på 51&nbsp;952,26&nbsp;km².

## Liste over antall kommuner i Mexico fordelt etter delstat
Olaf Coucheron

**Olaf Christie Coucheron** (1912–1995) var en norsk oversetter og barnebokforfatter. 

Hans viktigste innsats var som barnebokoversetter, og hans virksomhet omfatter bøker av Astrid Lindgren, Maria Gripe, Stig Ericson, Hans Peterson, Eric Carles *Den lille larven Aldrimett*, Michael Bond og mange andre. 

Som barnebokforfatter debuterte han i 1948 med *Trond Torsk på eventyr*. Han fikk Kirke- og undervisningsdepartementets premiering for den neste barneboka, *Espen fra Svarttjernet* (1949), om en navngitt frosks liv, skrevet i skjæringspunktet mellom naturfaglig formidling og personifiserte dyr. Han fikk også oversetterprisen 2 ganger, i 1972 og 1986. Under psevdonymet *Marit Ruud* skrev han boka *Da vi rømte hjem* (1963) i serien *Gyldendals gode pikebøker*. 

Han debuterte egentlig med voksenromanen *Den fiolette fare* (1945). Sammen med Gunnar Oxaal, Alf Prøysen, Aimée Sommerfelt, Jo Tenfjord og Dagny Wennesland var han i 1959 redaktør for det populære 10-binds barnebokverket *[[Mitt skattkammer]]*.

Under andre verdenskrig var han involvert i arbeid med illegale aviser sammen med kona Sonja. Han satt ett år på Grini før han etterhvert ble sluppet fri.

## Referanser




## Eksterne lenker

* Olaf Coucheron i Norsk Oversetterleksikon.